ন্যাশনাল ইয়ুথ রাইটস অ্যাসোসিয়েশন

**ন্যাশনাল ইয়ুথ রাইটস অ্যাসোসিয়েশন** (**এনওয়াইআরএ**) হলো তরুণদের দ্বারা পরিচালিত একটি মার্কিন নাগরিক ও রাজনৈতিক অধিকার সংস্থা। এটি মূলত যুব অধিকার নিয়ে কাজ করে। বর্তমানে এই সংস্থার সদস্য সংখ্যা প্রায় ১০,০০০ জন। ন্যাশনাল ইয়ুথ রাইটস অ্যাসোসিয়েশন তরুণদের ওপর আরোপিত বিভিন্ন আইনি বিধিনিষেধ কমানো বা বাতিলের দাবি জানায়। এই বিধিনিষেধগুলো প্রাপ্তবয়স্কদের ক্ষেত্রে প্রযোজ্য নয়। এর মধ্যে রয়েছে মদ্যপানের নির্দিষ্ট বয়স, ভোট দেওয়ার বয়স  এবং তরুণদের ওপর আরোপিত সান্ধ্য আইন।

## যুব অধিকার আন্দোলন

যুব অধিকার আন্দোলন ১৯৯১ সালে প্রথমবার ইন্টারনেট ব্যবহার শুরু করে। তখন 'ওয়াই-রাইটস লিস্টসার্ভ' নামে একটি ইমেল তালিকা তৈরি করা হয়েছিল। সেই অনলাইন দলের দুই সদস্য ম্যাথিউ ওয়ালকফ এবং ম্যাট হারম্যান এই তালিকা থেকেই 'এএসএফএআর' নামে একটি অলাভজনক সংস্থা চালু করেন। এএসএফএআর প্রতিষ্ঠার কিছু সময় পর মেরিল্যান্ডের রডভিলের একজন হাই স্কুল ছাত্র 'ইয়ুথস্পিক' নামে একটি যুব অধিকার গ্রুপ গঠন করেন। একই সময়ে কানাডার জোশুয়া গিলবার্ট তার দেশের জন্য 'কানাডিয়ান ইয়ুথ রাইটস অ্যাসোসিয়েশন' (সিওয়াইআরএ) শুরু করছিলেন। ওয়ালকফ, হারম্যান, হেইন এবং গিলবার্ট—এই চারজন এএসএফএআর-এর মাধ্যমে একে অপরের সাথে পরিচিত হন। তারা যুব অধিকার আন্দোলনকে ঐক্যবদ্ধ করতে একটি অলাভজনক কর্পোরেশন শুরু করার সিদ্ধান্ত নেন। সে সময়ে উত্তর আমেরিকা ও বিশ্বের বিভিন্ন স্থানে প্রায় ডজনখানেক আলাদা গ্রুপ এই আন্দোলনে সক্রিয় ছিল।

## এনওয়াইআরএ গঠন

২০০০ থেকে ২০১২ সাল পর্যন্ত অ্যালেক্স করোনে-পালিকস এনওয়াইআরএ-এর নির্বাহী পরিচালক হিসেবে দায়িত্ব পালন করেন। প্রধান মুখপাত্র হিসেবে তিনি সিএনএন, ফক্স নিউজ,পিবিএস,'নিউ ইয়র্ক টাইমস', 'লস অ্যাঞ্জেলেস টাইমস* এবং *ক্রিশ্চিয়ান সায়েন্স মনিটর*-এর মতো সংবাদমাধ্যমে যুব অধিকার বিষয়ে কথা বলেছেন। তিনি বিশেষ করে ভোট এবং মদ্যপানের বয়সের মতো ইস্যুগুলো তুলে ধরতেন। ২০১২ সালে তিনি পদত্যাগ করেন এবং ২০১৫ সালে পুনরায় ফিরে আসেন।

২০০৫ সাল ছিল এনওয়াইআরএ-এর জন্য একটি গুরুত্বপূর্ণ বছর। মার্চের শেষের দিকে মদ্যপানের বয়স কমিয়ে ১৮ বছরে নামিয়ে আনার একটি বিল সমর্থনে করোনে-পালিকস এবং বেশ কিছু সদস্য ভারমন্ট সফর করেন। তারা অনেক কলেজে গিয়ে দুই হাজারের বেশি নতুন সমর্থক সংগ্রহ করেন। তারা ভারমন্ট স্টেট হাউসে একটি বিতর্কে অংশ নেন যা গণমাধ্যমে ব্যাপক প্রচার পায়। একই সময়ে ওয়াশিংটনের অলিম্পিয়া চ্যাপ্টার (শাখা) রাজ্যের ভোটাধিকারের বয়স কমিয়ে ১৬ করার জন্য একটি সাংবিধানিক সংশোধনী প্রস্তাবের পক্ষে সাক্ষ্য দেয়। ২০০৬ সালের ফেব্রুয়ারি থেকে আগস্ট পর্যন্ত প্রেসিডেন্ট অ্যাডাম কিং বাঙ্কোম কাউন্টি (এন.সি.) বোর্ড অফ এডুকেশনে একজন ভোটাধিকারহীন ছাত্র উপদেষ্টা নিয়োগের জন্য স্থানীয় প্রচারণার নেতৃত্ব দেন। তার এই প্রকল্পে *অ্যাশেভিল সিটিজেন-টাইমস'' এবং হাই স্কুলের ৬০ জনের বেশি শিক্ষক ও প্রশাসনিক কর্মকর্তার সমর্থন ছিল। তবে আগস্ট মাসে শিক্ষা বোর্ড তার প্রস্তাব প্রত্যাখ্যান করে। তাদের দাবি ছিল যে তারা আগে থেকেই ছাত্রদের যথেষ্ট মতামত গ্রহণ করে থাকেন। প্রচারণার সময় অ্যাডাম কিং বেশ কয়েকবার গণমাধ্যমের সামনে আসেন।

২০০৬ সালের মধ্যে এনওয়াইআরএ মূলত এর স্থানীয় শাখাগুলো সম্প্রসারণের দিকে মনোযোগ দেয়। ২০০৩ থেকে ২০০৬ সালের মধ্যে শাখা সংখ্যা পাঁচ গুণ বৃদ্ধি পায়। ২০০৬ সালে পরিচালনা পর্ষদ আনুষ্ঠানিকভাবে ঘোষণা করে যে প্রতিটি শাখা আলাদা আইনি সত্তা হিসেবে গণ্য হবে। ওই বছরের শেষের দিকে শাখা গঠন বিভাগে বড় ধরনের পুনর্গঠন করা হয়। আগে এই বিভাগটি পাঁচটি অঞ্চলে বিভক্ত ছিল এবং প্রতিটি অঞ্চলের জন্য একজন করে প্রতিনিধি নিযুক্ত থাকত। তবে পরবর্তীতে ব্যবস্থাপনার সুবিধার্থে একটি জাতীয় প্রতিনিধি দল গঠন করা হয় যারা সারা দেশে কাজ শুরু করে। ২০০৬ সালের ডিসেম্বরে এনওয়াইআরএ 'ব্যাবসন ফাউন্ডেশন' থেকে প্রথম বড় অনুদান পায়। ২০০৭ সালের জানুয়ারি থেকে সংস্থাটি ওয়াশিংটন ডি.সি.-র কেন্দ্রস্থলে 'কমন কজ' থেকে একটি অফিস ভাড়া নিয়ে কার্যক্রম শুরু করে।

২০০৮ সালে সংস্থাটি তাদের স্লোগান পরিবর্তন করে। আগে তাদের স্লোগান ছিল "শেষ নাগরিক অধিকার আন্দোলন"। এটি পরিবর্তন করে রাখা হয়  মুক্তভাবে বাঁচো, অল্প বয়স থেকেই শুরু করো।

২০০৯ সাল থেকে এনওয়াইআরএ বিভিন্ন আইনি পদক্ষেপ নিতে শুরু করে। তারা বিচারব্যবস্থায় তরুণ ও শিক্ষার্থীদের পক্ষ হয়ে নিজেদের অবস্থান দৃঢ় করে। সংস্থাটি মার্কিন সুপ্রিম কোর্টে শিক্ষার্থীদের অধিকার সংক্রান্ত একটি মামলায় (স্যাফোর্ড বনাম রেডিং) প্রথমবারের মতো আইনি মতামত (অ্যামিকাস কিউরি সংক্ষিপ্ত) জমা দেয়। সংস্থার প্রেসিডেন্ট 'পিটসবার্গ বিশ্ববিদ্যালয় স্কুল অফ ল'-এর একটি জার্নালে শিক্ষার্থীদের অধিকারের ওপর হামলার প্রতিবাদ জানিয়ে একটি নিবন্ধ প্রকাশ করেন। এছাড়া একটি স্থানীয় শাখা ফ্লোরিডার ওয়েস্ট পাম বিচ শহরের সান্ধ্য আইন বাতিলের দাবিতে মামলা করে।

২০১০ সালের ১৪ এপ্রিল এনওয়াইআরএ প্রথম বার্ষিক 'জাতীয় যুব অধিকার দিবস' সহ-স্পনসর করে। এই অনুষ্ঠান উপলক্ষে রবার্ট এপস্টাইন 'তরুণদের অধিকারের বিল' রচনা করেন।

## পরিচালনা বা শাসন

এনওয়াইআরএ একটি ৫০১(সি)(৩) সংস্থা। এটি মেরিল্যান্ডে একটি অলাভজনক কর্পোরেশন হিসেবে নিবন্ধিত।

বর্তমানে মার্জিন জেং এবং আশন ড্যাবনি-স্মল এনওয়াইআরএ-এর যথাক্রমে প্রেসিডেন্ট এবং ভাইস-প্রেসিডেন্ট হিসেবে সংস্থাটি পরিচালনা করছেন।

## আরও দেখুন
* যুক্তরাষ্ট্রে তরুণদের অধিকারের সময়রেখা
* যুব ভোটাধিকার

## তথ্যসূত্র

## বহিঃসংযোগ
* অফিসিয়াল ওয়েবসাইট
* Age of Reason, NYRA-এর অফিসিয়াল ব্লগ
* NYRA ফোরাম

বিষয়শ্রেণী:সক্রিয় নাগরিকত্ব
বিষয়শ্রেণী:যুক্তরাষ্ট্রভিত্তিক মানবাধিকার সংস্থা
বিষয়শ্রেণী:ওয়াশিংটন ডি.সি. ভিত্তিক অলাভজনক সংস্থা
বিষয়শ্রেণী:ওয়াশিংটন ডি.সি. ভিত্তিক যুব সংস্থা
বিষয়শ্রেণী:যুক্তরাষ্ট্রভিত্তিক যুব অধিকার সংস্থা
বিষয়শ্রেণী:যুব অধিকার
বিষয়শ্রেণী:শিক্ষার্থী অধিকার
বিষয়শ্রেণী:বয়সবাদ
বিষয়শ্রেণী:১৯৯৮-এ প্রতিষ্ঠিত সংস্থা
বিষয়শ্রেণী:শিশু কল্যাণ সক্রিয়তা
বিষয়শ্রেণী:শিক্ষার্থী রাজনীতি
বিষয়শ্রেণী:তরুণদের দ্বারা পরিচালিত সংস্থা
বিষয়শ্রেণী:যুক্তরাষ্ট্রের আইনি ওকালতি সংস্থা
বিষয়শ্রেণী:কিশোর আইন
বিষয়শ্রেণী:যুক্তরাষ্ট্রের অ্যালকোহল আইন
বিষয়শ্রেণী:৫০১(সি)(৩) সংস্থা